ကိုကိုလွင်

ဦးကိုကိုလွင်(၁၉၆၂ ဖွား) သည်  စွမ်းအင်ဝန်ကြီးဌာန ၏ ပြည်ထောင်စုဝန်ကြီး ဖြစ်သည်။ ထိုတာဝန်မတိုင်မီက သူသည်  တပ်မတော် ကာကွယ်ရေးပစ္စည်းထုတ်လုပ်ရေးအရာရှိချုပ်ရုံး၏ ဒုတိယကာကွယ်ရေးပစ္စည်းထုတ်လုပ်ရေးအရာရှိချုပ်ဖြစ်ခဲ့သည်။

စစ်မှုထမ်းဘဝ 
ဦးကိုကိုလွင်သည် ရန်ကုန်စက်မှုတက္ကသိုလ်ကျောင်းဆင်းတစ်ဦးဖြစ်သည်။အင်ဂျင်နီယာဘွဲ့ရရှိပြီးနောက် ဗိုလ်လောင်းသင်တန်းအမှတ်စဉ်(၇၁)သို့ တက်ရောက်ကာ စစ်မှုထမ်းသည်။သူ၏ စစ်မှုထမ်းကာလသည် နှစ် ၃၀ကျော် ရှိသည်။၎င်းသည် တိုက်ကြီးအခြေစိုက် ကပစ ၁၁ စက်ရုံမှူး၊ နေပြည်တော် ကာကွယ်ရေးပစ္စည်းထုတ်လုပ်ရေးအရာရှိချုပ်ရုံး ဌာနကြီးမှူး အစရှိသည့် တာဝန်များထမ်းဆောင်ပြီးနောက် ၂၀၁၅ ခုနှစ် နောက်ပိုင်း တွင် ကာကွယ်ရေးပစ္စည်းထုတ်လုပ်ရေးအရာရှိချုပ်ရုံး၏ ဒုတိယကာကွယ်ရေးပစ္စည်းထုတ်လုပ်ရေးအရာရှိချုပ်ဖြစ်လာခဲ့သည်။ထိုတာဝန်ကို ၂၀၂၃ခုနှစ် ဩဂုတ်လ ၃ရက်နေ့ မတိုင်မီ အထိ ဗိုလ်ချုပ်အဆင့်ဖြင့်  နောက်ဆုံးထမ်းဆောင်ကာ အငြိမ်းစားယူသည်။သူသည် ဗိုလ်ချုပ်မှူးကြီး မင်းအောင်လှိုင် နှင့် နီးကပ်သော ဆက်ဆံရေးရှိသူဖြစ်သည်။ နေပြည်တော်  မာရဝိဇယဘုရား တည်ဆောက်ရေးလုပ်ငန်းတွင်  ဦးဆောင်တည်ဆောက်ပေးခဲ့သူ ထဲ သူလည်း ပါဝင်သည်။

ပြည်ထောင်စုဝန်ကြီးဘဝ 
သူ့ကို နိုင်ငံတော်စီမံအုပ်ချုပ်ရေးကောင်စီက ၂၀၂၃ ဩဂုတ် ၃ရက်တွင် စွမ်းအင်ဝန်ကြီးဌာန ၏ ပြည်ထောင်စုဝန်ကြီး အဖြစ် ခန့်အပ်တာဝန်ပေးသည်။

ရရှိသည့် ဘွဲ့များ 
သူ့ကို ၂၀၁၆ခုနှစ် မတ်လ ၁ရက်နေ့တွင် နိုင်ငံတော်သမ္မတရုံးက အမိန့်ကြော်ငြာစာ အမှတ် ၂၄  / ၂၀၁၆ ဖြင့် ဇေယျကျော်ထင် ဘွဲ့ ချီးမြှင့်သည်။ ယင်းအပြင် နိုင်ငံတော်စီမံအုပ်ချုပ်ရေးကောင်စီက အမိန့်ကြော်ငြာစာအမှတ်  ၁၂၅ / ၂၀၂၃ ဖြင့်  ၂၀၂၃ ခုနှစ် ၊ ဇူလိုင်လ  ၂၃    ရက် တွင်လည်း သရေစည်သူဘွဲ့ ထပ်မံ ချီးမြင့်သည်။

မိသားစုဘဝ 
သူသည် အိမ်ထောင်သည်တစ်ဦးဖြစ်သည်။

ကိုးကား 

မြန်မာနိုင်ငံ ဝန်ကြီးများ
မြန်မာ စစ်ဖက်ဆိုင်ရာ လူပုဂ္ဂိုလ်များ